ไฟแนนซ์ทูเดย์
&nbsp;&#8220;จงทำตัวเป็นดั่งตะเกียงและดำรงตนเยี่ยงเรือชูชีพ&#8221;
21 ส.ค. 2554

“จงทำตัวเป็นดั่งตะเกียงและดำรงตนเยี่ยงเรือชูชีพ”
อึ้งและมึนตึ้บเมื่อจู่ๆ บิ๊ก คตส.ที่เคยสอบเรื่องการเสียภาษีของนักการเมือง แจ้งมาว่า รู้หรือไม่ว่ากระทรวงการคลังมีการแต่งตั้ง น.ส.จำรัส แหยมสร้อยทอง อดีตผู้อำนวยการฝ่ายกฎหมาย กรมสรรพากร ที่เกี่ยวพันกับการเกื้อกูลให้การซื้อขายหุ้นให้แอมเพิลริชไม่ต้องเสียภาษี ขึ้นดำรงตำแหน่งรองอธิบดีกรมสรรพากรไปหมาดๆ
เมื่อสืบสาวราวเรื่องก็พบว่าเป็นจริง น.ส.จำรัส ขึ้นเป็นรองอธิบดีเมื่อเดือนสองเดือนนี่เอง และเธอก็มีอาวุโสสูงสุดในระนาบนี้




ดังนั้น แม้ว่าในอดีต คตส.จะสรุปสำนวนเสนออัยการสูงสุด เพื่อให้สั่งคดีส่งฟ้องอาญาข้าราชการ กรมสรรพากร ละเว้นการปฏิบัติหน้าที่ในการเรียกภาษีการซื้อขายหุ้นชินคอร์ปในราคาต่ำกว่าราคาตลาด ระหว่างบริษัท แอมเพิลริช กับนายพานทองแท้น.ส.พิณทองทา ชินวัตร ในข้อหาความผิดตามประมวลกฎหมายอาญา มาตรา 154, 157 ประกอบมาตรา 83, 84 และ 86 ประกอบด้วย นางเบญจาหลุยเจริญ น.ส.จำรัส แหยมสร้อยทอง น.ส.โมรีรัตน์ บุญญาศิรินายกริช วิปุลานุสาสน์ ที่ตอบหนังสือหารือว่าการซื้อขายหุ้นไม่มีภาระภาษี แต่เมื่อคณะกรรมการสอบสวนแล้วว่าเธอไม่ผิด ก็ย่อมมีโอกาสเติบโต
เป็นโอกาสที่เปิดกว้าง แม้ว่าวิธีคิดทัศนคติในปัจจุบันเธอจะยัง “ชินวัตรจ๋า” เหมียนเดิม....
สงกรานต์ปีนี้อาจแปลกประหลาดกว่าทุกๆ ปี เพราะแทนที่จะสาดน้ำคลายร้อน อาจต้องหนีฝนกันก็เป็นไปได้ หลายฝ่ายจึงพากันคาดการณ์กันว่าสงกรานต์อาจไม่คึกดังเช่นทุกปี
กระนั้น แบงก์ชาติออกมาคาดการณ์ว่า ช่วงเทศกาลสงกรานต์ปีนี้ความต้องการใช้ธนบัตรของประชาชนจะสูงกว่าปกติ โดยประเมินว่าวันที่ 13-17 เม.ย.นี้ ธนาคารพาณิชย์จะเบิกจ่ายธนบัตรเพื่อรองรับความต้องการของลูกค้า 7.34 หมื่นล้านบาท เพิ่มขึ้นจากปีก่อน 4% และเชื่อว่าแบงก์จะมีการเบิกจ่ายธนบัตรรวมเป็นมูลค่า 1.29 แสนล้านบาท แต่ได้เตรียมธนบัตรสำรองไว้รวม 4.48 แสนล้านบาท
เอ้าข่าวดีสำหรับบรรดาผู้มีสตุ้งสตางค์ ธนาคารทหารไทยเอาใจบรรดานักออมเงิน ด้วยแคมเปญ TMB Dream Savings บัญชีออมทรัพย์รูปแบบพิเศษที่ช่วยลูกค้าสานทุกความฝันให้เป็นจริงได้แน่นอน พร้อมผลตอบแทนด้วยอัตราดอกเบี้ยสูงพิเศษถึง 1.75% และพิเศษยิ่งขึ้นสำหรับ 6 เดือนแรก รับดอกเบี้ยโบนัสเพิ่มอีก 0.5% เพียงฝากเงินทุกเดือนเท่าๆ กัน ขั้นต่ำ 500 บาท และสูงสุดไม่เกินเดือนละ 2.5 หมื่นบาท